# Cangaço
| Cangaço                                                                       |                                   |
|                                                                               |                                   |
| \| \|                                                                         |                                   |
| RIETODA                                                                       |                                   |
| Rietoda                                                                       | Seltafa is nuyevafa tozekuca      |
| Mukot                                                                         | Tawamidurafa fabdura              |
| Tegirinda                                                                     | Ervokirafa is tozekafa exura      |
| TIGIXO                                                                        |                                   |
| Patecta                                                                       | Brasila                           |
| Gola                                                                          | Nordeste                          |
| Sare                                                                          | 1877-1940                         |
| KOROBIK                                                                       |                                   |
| Lizoraf korobik                                                               | Antonio Silvino, Lampião, Corisco |
| Kudja va cangaceiro koe Brejo da Madre de Deus widavama ke Pernambuco galdolk |                                   |

| Kudja va cangaceiro koe Brejo da Madre de Deus widavama ke Pernambuco galdolk |

| Tuveli icde Arotieva |


Cangaço
{{Teliz_toza}}
'''Cangaço''' tir yolt vanziliyin pu lana tozekucinda koe Nordeste gola koe [[Brasila]] mali rav ke XIX<sup>-eafa</sup> decemda kali taneafu acku ke XX<sup>-eafa</sup> decemda. Koe bata lindafa gola is figapafa gu midura (&nbsp;''sertão''&nbsp;), seltafa tikira tid olgapafa isen volmiltaca tid zolonafa loon dam arlize.

Koe teca exura va felira ke pilkotik is bowere, jontik ayik gorayad da vanpiyid alizmonaf tozekik (&nbsp;''cangaceiro''&nbsp;), krabeson koe divatcepe ke patectay is kalaneyason va erba is sinka, djupojaxadason.

== Xanta ==
Sedme konak izvopik turietovayas va ''seltafa tozekuca'' num kodoplekuyus va ''cangaceiro'' gu bat lizor, ane sare ke brasilaf cangaço lizor ba xonukesisa rodara ke 1877-1878 tozuwer azen pelava tir katecton gu tela ke 1919.

Bak 1834 ''cangaceiro'' trogarn ta vuestera va blay dem wawaf tawadayik irubas koe letafe divatce valente Brasila is diskis va leltafe vage isu edji is ervo dum veya ik dierk i zelt ik nilaf wedap (&nbsp;''peixeira''&nbsp;) ixam zo faveyer. ''Cancageiro'' trogarn tiyir vetajaca bazesa va olkik me rodezales va dilint gu blira ke loon vonenafa gola ke biradom.

Banugale koe bana gola, toloya grustansana lospama dem ervokiraf tozekik tiyid. ''Jagounço'' tozekik tiyid erbudik kobas mu bettan dodeckes, i mu gubeon pilkotik djurojus va dilintaf pilkotik ik djutsunes va tawamidus dodelik.

Toleafa lospa, i tela dem ''cangaceiro'' gan lowawafi ki ke sanelia laninde zo zobeyer : bat tozekik va lanyona lovafa linulara al zaleyed, i va tulon sodegara is dimdolera ika logijafo dro is fastafa jora. Ikaon, sanelia va brava is sinka tiskayar ise givayar enide va ji (&nbsp;''volante''&nbsp;) stakseni gan bowere ta sopera di rodivvawayad.

Bat korik pomas va ''cangaceiro'' gu ''coitero'' zo yoltayad. Sinafa danda tiyid jonkafa : lantan tiyid milyasaf gu lan ''cangaceiro'' olkik oku vegungaf oku dikis, artan gan vonewera ke tcumivafi roti zo dulapayad, oken artan va sin dye kivackayad. Lan ''cangaceiro'' okilik ke Nordeste ke Brasila, tulon Antonio Silvino (&nbsp;1875-1944&nbsp;) tiyid sposaf gu teginyi, solve ar tiyid gu udutuca, tulon Rio Preto.

== Rujara ==
''Volante'' jiik tiyid milk dem blayam (&nbsp;dem 20 ik 60 ervolitik&nbsp;) staksen gan kot galdolk ke galdafe sokasane ke Brasila, isen sinafa vuida tiyir tulizukara va ''cangaceiro'' tozekik isu kalvilara. Gu ''macaco'' (&nbsp;jidol&nbsp;) nope intaf lerkaf tantazukot is kalvegera va benplekura zo yoltayad.

[[Iyeltak:Virgulino Ferreira da Silva (Lampião).jpg|thumb|200px|right|{{EwavaPebuda1|Virgulino Ferreira da Silva, okon [[Lampião]]}}]]
[[Iyeltak:Cartazlamp.jpg|thumb|200px|right|{{EwavaPebuda1|Finta ta gralomera va [[Lampião]]}}]]
[[Iyeltak:Degola_de_Lampião_MB.jpg|thumb|200px|right|{{EwavaPebuda1|Taka ke cangaceiro blayikeem ke [[Lampião]] divnediyin gan ardial moi sinafa xonukera}}]]
== Martig ke ''cangaceiro'' tozekik ==
''Cangaceiro'' tozekik pilkovon linulayad ise va int givageyed. Cugote grupasadackayad. Blis moe letaf siday ke Nordeste, vanmiae torestaala (&nbsp;''Caatinga''&nbsp;) gomobliyid. Soe nekev idul ke afizcek, ''cangaceiro'' tozekik va diskira va leltafe vage ingane gu konaka ksevafa vinotcinda is yantaki.

Va leltafa toba dem talolk is aryoni yantaki asadayani dum ta pertor dere faveyed. Nope idul is isk ke lava, lan ''cangaceiro'' tozekik va int fereon kofigayad.

== Ervo ke ''cangaceiro'' ==
Ervo ke ''cangaceiro'' tozekik nelkon tiyid dierk ik tcabanes zelt. Westa is veya gu ''pára belo'' zo yoltad.

''Cangaceiro'' va ''peixera'' al tusposayad, i va wed xanton zanudas va tucuara va kabay az dere malsaven ta nakera ok laridagabera va kosik.

== [[Lampião]], i sanef gradilik ==
Tel losposaf ''cangaceiro'' tozekik, i tel jontikviele gesian gu kotrafa izva ke ''cangaço'' lizor, tiyir ayikye yoltkirafe gu Virgulino Ferreira da Silva is ikayoltkirafe gu ''[[Lampião]]''. Kobliyis bak 1897 koe Serra Talhada wida koe Pernambuco galdolk, va tozekafa klepa moni tolsanda bokayar ugale tiyir leltaf yambudik, nope jaxadara wal toloya yasa. Gadikye, i sutaf tawadayik, gan ardial bak koboda zo aytayar. Konake berikye otceyed voxen baroye va riyomeso Virgulino ko ''cangaço'' lizor dositayad.

Lampião grubeliyir ise va wezo diskiyir, isen batcoba tiyir riaca koe sutafa gola ke koak ke Nordeste. Torigino gu aotcaca ke gradilik is tozekik, Lampião ikayoltkirafo gu Senhor do Sertão (&nbsp;''Jiomik ke Sertão''&nbsp;) is Rei do Cangaço (&nbsp;''Gazik ke Cangaço''&nbsp;) vanpiyir tana sanefa brija ke Brasila. Bak tana inafa krabera, va Maria Bonita koe Bahia gadolk yerumayar. Inaf tozekikaf blay tiyir tegis bak mon 19 tanda ise meviele tiyir dem lo 50 okollakis ervokirik.

Lampião bak 1938 gan ardial koe xo tigiso jowon ice [[Bahia]] galdolk isu [[Alagoas]] zo aytayar viele kocenkasik va inafo pemaxo pu ardial razdayar. Zegodafa dilfura ton fortey tenuweyer. Kotak ke blay don Lampião is yerumanik zo xonukesiyir.

== Vunda ==
Bocaf kagrupen ''cangaceiro'' tozekik, Corisco, bak 1940 koe Barra do Mendes koe Bahia galdolk zo balieyer.

Sanefa nega nakilasa va ''cangaceiro'' ixam tiyid jontika titi decemda voxe moi xonukera ke Lampião is Corisco zo jonkayad, koswason va yon ''nordestino'' sanef ezlopik tukotabas va sinyona sega kan ''cordel'' dankinda gizirsena bak dolexo is kazaxo.

Turietavan ''cangaceiro'' tozekik porfeon tiyid detce ke dat reiz isu neva isu sanegaks isu elpat isu sumewisikifa skulta.

Sedme jontik brasilik, ''cangaceiro'' tozekik tid gradilik ke rwalt, i tec Robin Hood takon gu tawadayafa exura va gijarotiuca ke pilkotapikeem ke gola (&nbsp;''coronel''&nbsp;). Lampião re wan tir tel losposaf bat tozekik devilayas va sutaf patectay ke Nordeste.

== Yambafa brudira va cangaceiro tozekik ==
Koe Brasila, tulon, ''cangaceiro'' tid tana watsa ke berpot ke [[Jorge Amado]] sposaf suterotik, i ke ''Seara Vermelha'' berpot (&nbsp;''Kerafa warolara''&nbsp;)sanegayan bak 1946.

Bak 1997 Hermann wimbrasik va wimbra vergumveltkirafa gu ''Caatinga'' sanegar, i va  rupa icde ''cangaceiro'' dilizesa bak 1930<sup>-e</sup> sanda.

Koe Franca, titi 1980<sup>-e</sup> sanda, arotievafa Os Cangaceiros lexarega va vuestera va brasilafa eltafa tozekuca divedjon kretur, isen bak 1980 arotievaf francaf [[Bernard Lavilliers]] dankasik va Sertão danka (&nbsp;[https://www.youtube.com/watch?v=jkX_6TAGG2g va danka ]&nbsp;) buner, i va danka vuestesa va sposaf cangaceiro Lampião.
{{TelizOzwaks
|vergumvelt = [[Sertão]] danka, gan Bernard Lavilliers, tarizana pu Cangaceiro
|ewava = Festival du bout du Monde 2011 - Bernard Lavilliers en concert le 6 août- 022.jpg
|mante = 70%
|talterast = 5%
|kotava_krent = <u>Eweem ke '''''Sertão''''' danka gan '''Bernard Lavilliers''' (1980)</u><br><br>
Caruarú Centenario gida, sersafa mawa, wixo va vlastexo, ksevafi sumewisiki, okaf tralek<br>
Luist ke sukonasiko va gael vaf dum fekra gabiyed<br>
Ironokafo Texaco <small>(recela)</small> su budewer<br>
Ant valpok va jin maninde rotalbad<br>
Sinafa forteyotafa kutcara va jinafa keniba tatced<br>
Kiewaxe kev jin ! Co gomepiyí...<br>
Yaxawes koe iriba, va jinafa puda terektal<br>
Dum guazafi turci, kel da putcegá<br>
Va blafotafa gariza ke caboclo <small>(lerkik)</small>, i va Antonio Das Mortes<br>
I va capangas <small>(ervokirik)</small> doden gan fazendeiro <small>(pilkotik)</small><br>
Abdigivatason va rin gu grufa tildera.<br>
<br>
Rostas dolesik va awalt,<br>
Va wageya, va tapegaxo, va batakafe bixe<br>
Batliz meviele woratad,<br>
Stragal, nuve wira va wawik losutaf dam jin tir karavaldara.<br>
Battode artlapic, batliz ko sertão <small>(gola)</small>, kottan rolapir, batlize mecoba tir<br>
<br>
Awalt izakaf gu riyoma koe kelt anamenir<br>
Ise va patectoy ke tawa is eip vumber<br>
Lize ba remnira izga ke Lampião awinyir<br>
Lizu cangaceiro tunuyasik artlakitid ?<br>
<br>
Gamdan okollakisik moe blakeraf okol<br>
Ton zelt bene refemot ceptaviltas<br>
Va bato letaxo is rod is dibla su remlakir<br>
Aneyatason va abico cruzeiro <small>(talolk)</small> ko Caruarú.<br>
<br>
Jijasaf idulugal va sertão <small>(gola)</small> kelkar<br>
Ugal ba miafiz al vukir<br>
To valevion<br>
<br>
Keson da kusto va tcazexa omar<br>
Da kontan ticu rasek va copuca dulaper<br>
Va gopa pulvitison va Rena anton gil<br>
Tuwiiskanon gan afi dum koe cade<br>
<br>
Kot vigadankasik va rinafa danka goneviegar<br>
Kore to piksa va kom zilir<br>
Va xonuka me kival, dace kel<br>
Dem parabellum <small>(dierk)</small> idjon ice sertão<br>
<br>
Awalt izakaf gu riyoma koe kelt anamenir<br>
Ise va patectoy ke tawa is eip vumber<br>
Lize ba remnira izga ke Lampião awinyir<br>
Lizu cangaceiro tunuyasik artlakitid<br>
Sertão, sertão, sertão...<br>

|xanto_ava = fr
|xanto_krent = <u>Paroles de la chanson ''''Sertão'''' par '''Bernard Lavilliers''' (1980)</u> [https://www.youtube.com/watch?v=jkX_6TAGG2g Danka]<br><br>
Caruarú hotel Centenario, suite princière, vue sur les chiottes, télé couleur, courant alternatif.<br>
Les pales du ventilateur coupent tranche à tranche l'air épais comme du manioc<br>
Le dernier Texaco vient de fermer ses portes<br>
Y a guère que les moustiques pour m'aimer de la sorte<br>
Leurs baisers sanglants m'empêchent de dormir<br>
Bien fait pour ma gueule ! J'aurais pas dû venir...<br>
Calé dans ton fauteuil tu écoutes ma voix<br>
Comme un vieux charognard tu attends que je crache<br>
La gueule jaune des caboclos, Antonio Das Mortes<br>
Capangas machos à la solde des fazendeiros<br>
Pour te donner un avant-goût de vacances intelligentes.<br>
<br>
Ceux qui vendent du soleil à tempérament,<br>
Les cocotiers, les palaces, et le sable blanc<br>
Ne viendront jamais par ici,<br>
Remarque, il paraît que voir les plus pauvres que soi ça rassure.<br>
Alors allez-y, ici, dans le sertão, tout le monde peut venir, ici, il n'y a rien<br>
<br>
Un soleil ivre de rage tourne dans le ciel<br>
Et dévore le paysage de terre et de sel<br>
Où se découpe au passage l'ombre de Lampião<br>
D'où viendront les cangaceiros de la libération ?<br>
<br>
Le cavalier que je croise sur son cheval roux<br>
Son fusil en bandoulière qui tire des clous<br>
A traversé ce désert, la sèche et la boue<br>
Pour chercher quelques cruzeiros à Caruarú<br>
<br>
Un éternel été émiette le sertão<br>
Le temps s'est arrêté, en plein midi<br>
Il y a déjà longtemps<br>
<br>
En attendant que l'enfer baisse l'abat-jour<br>
Qu'on se penche sur ta misère du haut de la tour<br>
Tu n'as que de la poussière pour parler d'Amour<br>
Aveuglé par la lumière comme dans un four<br>
<br>
Que tous les chanteurs des foires gueulent ta chanson<br>
Même si c'est le désespoir qui donne le ton<br>
Tu n'as pas peur de la mort, même tu l'attends<br>
Avec ton parabellum au coeur du sertão<br>
<br>
Un soleil ivre de rage tourne dans le ciel<br>
Et dévore le paysage de terre et de sel<br>
Où se découpe au passage l'ombre de Lampião<br>
D'où viendront les cangaceiros de la libération<br>
Sertão, sertão, sertão...<br>
}}
[[Iyeltak:Cangaceiro Corisco.jpg|thumb|200px|right|{{EwavaPebuda1|Cristino Gomes da Silva Cleto, okon Corisco}}]]

Danilo Beyruth brasilaf wimbrasik va ''Bando de Dois'' wimbra sanegar, i va rupa ke toloy cangaceiro tozekik tis antaf moblisik ke blay tsalayan gan ardial. Bata rupa va sinafa jaxadara kareizur.

== Elpat ==
Konak elpat va sega ke cangaceiro al yunked, don :
* ''O Cangaceiro'', gan Lima Barreto, 1953.
* ''A Morte Comanda o Cangaço'', gan Walter Guimarães Motta, 1961.
* ''Deus e o Diabo na Terra do Sol'', gan Glauber Rocha, 1963. 
* ''Antonio Das Mortes'' (''O Dragão da Maldade Contra o Santo Guerreiro''), gan Glauber Rocha, 1968
* ''Baile Perfumado'', gan Paulo Caldas is Lírio Ferreira, 1997.
* ''[[Lampião|Lampião, mort ou vif !]]'', gan Philippe Coudrin, 2006.

== Dere rupel ==

== Vuestexa ==
{{Vuestexeem}}

|style="vertical-align: top;"|
{{Seltalizoriyelt
|lizor = Cangaço
|ewava = Caruaru-Fazenda-Nova-Cangaceiro.jpg
|pebuda = Kudja va ''cangaceiro'' koe Brejo da Madre de Deus widavama ke Pernambuco galdolk
|rietoda = Seltafa is nuyevafa tozekuca
|mukot = Tawamidurafa fabdura
|tegira = Ervokirafa is tozekafa exura
|patectanilt = Flag of Brazil.svg
|patecta = [[Brasila]]
|gola = [[Nordeste (Brasila)|Nordeste]]
|sare = 1877-1940
|korobik = Antonio Silvino, [[Lampião]], Corisco
}}
{{Tuveli:Arotieva teliz|}}
[[Iyeltak:Map of Cangaço.png|thumb|200px|right|<small>Gola ke cangaço lizor</small>]]
|}

[[Loma:Brasila|Cangaço]]
[[Loma:Arotieva|Cangaço]]
[[Loma:Seltaf lizor|Cangaço]]
[{"title": "", "data": {"Rietoda": "Seltafa is nuyevafa tozekuca", "Mukot": "Tawamidurafa fabdura", "Tegirinda": "Ervokirafa is tozekafa exura", "Patecta": "Brasila", "Gola": "Nordeste", "Sare": "1877-1940", "Lizoraf korobik": "Antonio Silvino, Lampi\u00e3o, Corisco"}}]